‘…የጋራ መኖሪያ ቤቶችን በተመለከተ ባለፈው ዓመት ወደ 16 ቢሊዮን ብር መድበን ሥራ ጀምረን ነበር። ነገር ግን በዓመቱ የሥራው መጠን የጠየቀው ብር ከመደብነው ብር በላይ ነበር። ስለዚህ ሥራው እየተሠራ መጥቶ ይሄ ብር ወደመጠናቀቁ አካባቢ መቀዛቀዝ ታይቷል። ዋናው ምክንያት ሥራው በጣም ብዙ ገንዘብ የሚጠይቅ ነው። በሀገሪቱ ኢኮኖሚ ለአንድ የቤቶች ዘርፍ ልማት ብቻ 16 ቢሊዮን ብር ከባንኮች መመደብ በጣም ትልቅ ገንዘብ ነው። ስለዚህ ባንኮች ከሚያስገቡት ቁጠባ አኳያ በተለይም የህዳሴ ግድብ አብዛኛው ቁጠባችንን የሚወስድ በመሆኑ ከህዳሴ ግድብ ጋር ስናነፃፅረው ቅድሚያ መሰጠት ያለበት የህዳሴ ግድብ እንደሆነ ይታወቃል። በዚህ ምክንያት ከ16 ቢሊዮን ብር በላይ መመደብ አልተቻለም። በዚህ ዓመት ግን የተሻለ ቁጠባ እንደሚኖር ታሳቢ ተደርጎ ወደ 20 ቢሊዮን ብር ተመድቧል። ከአምናው የተሻለ ሥራ በዚህ ዓመት ሊሠራ እንደሚችል ይታሰባል።..’
